**KAAKKOIS-SUOMEN AMMATTIKORKEAKOULUN OPISKELIJAKUNNAN EDUSTAJISTON VAALIKUULUTUS TOIMIKAUDELLE 2026**

Kaakkois-Suomen Ammattikorkeakoulun opiskelijakunta Kaakko järjestää edustajistovaalit 27.10.–5.11.2025.

Vaaleissa valitaan opiskelijakunnan edustajisto opiskelijakunnan jäsenten joukosta. Edustajistoon valitaan

20 varsinaista jäsentä ja 20 varajäsentä vuodelle 2026. Vaalit suoritetaan sähköisellä äänestystavalla

27.10.2025 klo 12:00 – 5.11.2025 klo 12:00 välisenä aikana.

**Ehdolle asettuminen**

Ehdolle asettuminen alkaa 25.8.2025 klo 8:00 ja päättyy 1.10.2024 klo 12:00. Ehdolle voivat asettua kaikki opiskelijakunnan jäsenet, jotka ovat maksaneet jäsenmaksunsa viimeistään 1.10.2025 klo 11:59. Ehdolle asettuvat voivat muodostaa vaaliliittoja. Jokaiselle liitolle on nimettävä edustaja, joka voi myös olla vaaliliiton ulkopuolinen henkilö. Vaaliliiton edustaja täyttää vaaliliiton perustamisilmoituksen ja jokainen ehdokas täyttää ehdokasilmoittautumisen ja mahdollisen vaaliliiton täydennysilmoituslomakkeen.

Vaaliliitot voivat muodostaa keskenään vaalirenkaita. Jokaiselle renkaalle on nimettävä edustaja, joka

täyttää vaalirenkaan perustamisilmoituksen. Kaikki vaaliasiakirjat on täytettävä ja lähetettävä sähköisellä

lomakkeella 1.10.2025 klo 12:00 mennessä.

Ehdokkaat julkistetaan 6.10.2025 opiskelijakunta Kaakon verkkosivuilla ja sosiaalisen median kanavissa. Tarvittavat oikaisut ja muutokset ehdokaslistoihin tulee ilmoittaa 7.10.2025 klo 11:59 mennessä kirjallisesti osoitteeseen anna.paivike@opiskelijakuntakaakko.fi.

**Äänestys**

Äänestäminen tapahtuu sähköisesti opiskelijasähköpostiin saapuvan linkin kautta 27.10.–5.11.2025 välisenä aikana. Vaaleissa äänioikeutettuja ovat kaikki opiskelijakunta Kaakon jäsenet, jotka ovat maksaneet jäsenmaksunsa. Jäsenet tarkistetaan viimeistään yhdeksän (9) päivää ennen äänestyksen alkua. Olet opiskelijakunnan jäsen, jos sinulta löytyy voimassa oleva Kaakon opiskelijakortti tai mobiiliopiskelijakortti.

Äänestys alkaa 27.10.2025 klo 08:00 ja on auki 5.11.2025 klo 15:00 asti.

Äänioikeutensa voi tarkistaa kysymällä sitä Kaakon jäsenpalveluasiantuntijalta Heini Hänniseltä osoitteesta [heini.hanninen@opiskelijakuntakaakko.fi](mailto:heini.hanninen@opiskelijakuntakaakko.fi).

Vaalien tulos julkistetaan 6.11.2025. Uudet edustajiston jäsenet, eli edaattorit, perehdytetään toimintaan loppuvuoden aikana ja virallisesti toimintakausi alkaa 1.1.2026.

Kouvolassa 9.6.2025  
Kaakkois-Suomen ammattikorkeakoulun opiskelijakunnan keskusvaalilautakunta

**Lisätietoja:**

Terppa Kuismin

Keskusvaalilautakunnan puheenjohtaja  
terppa.kuismin@opiskelijakuntakaakko.fi

Anna Päivike  
Edunvalvonnan asiantuntija  
anna.paivike@xamk.fi  
050 591 6640

**Lisätietoja vaaleista ja edustajistosta saat alla olevien linkkien kautta:**

[**Vaaliohjesääntö**](https://www.opiskelijakuntakaakko.fi/wp-content/uploads/Vaaliohjesaanto.pdf)[**Edustajistovaalit**](https://www.opiskelijakuntakaakko.fi/edustajisto-ja-vaalit/edustajistovaalit/)[**Edustajisto**](https://www.opiskelijakuntakaakko.fi/edustajisto-ja-vaalit/)[**Edustajiston ohjesääntö**](https://www.opiskelijakuntakaakko.fi/wp-content/uploads/Edustajiston-ohjesaanto.pdf)